
Priedas Nr. 1
Nuostatai patvirtinti 2026 m. kovo 4 d.
LKLL prezidiumo posėdyje Nr. 46  

LIETUVOS KREPŠINIO LEGENDŲ LYGOS KREPŠINIO 3x3 TURNYRŲ
NUOSTATAI

 I. TIKSLAI
 
1. Skatinti Lietuvos krepšinio veteranus ir veteranes sistemingai sportuoti ir rūpintis savo sveikata. 
2. Populiarinti olimpinę krepšinio 3x3 sporto šaką Lietuvos krepšinio veteranų ir veteranių tarpe. 
3. Plėsti krepšinio 3x3 prieinamumą ir geografiją. 
4. Išaiškinti stipriausias LKLL skirtingų amžiaus grupių komandas. 
 

II. VADOVAVIMAS IR VYKDYMAS
 
1. Lietuvos krepšinio veteranų krepšinio 3x3 turnyrus (toliau – Turnyrai) organizuoja ir vykdo Lietuvos krepšinio legendų lyga (LKLL, toliau – Organizatoriai), Turnyrų nuostatus ir taisykles tvirtina LKLL prezidiumas. 
2. Turnyrams vadovauja Lietuvos krepšinio legendų lygos Direktorius. Turnyrų varžybos gali būti vykdomos kartu su partneriais. 
3. Turnyrai vykdomi pagal FIBA 3x3 krepšinio taisykles, jų interpretacijas, su išimtimis apibrėžtomis šiuose nuostatuose ir pagal šiuos nuostatus.
4. Esant nenumatytoms aplinkybėms (Force majeure) Organizatoriai pasilieka teisę keisti atskirus nuostatų punktus. 

III. VARŽYBOS

1. Varžybų data, vieta ir laikas
1.1. Turnyrų skaičių einamuosiuose metuose, jų datą (datas), vietą (vietas) ir varžybų laikus nustato LKLL direktorius. 
1.2. Rekomenduojama turnyrus organizuoti taip, kad tą pačią dieną (dienomis) nevyktų varžybos grupėse, tarp kurių amžiaus skirtumas yra 5 metai (pavyzdžiui, žaidžia tik 40+, 50+ ir t.t. grupių komandos, arba tik 45+, 55+ ir t.t. grupių komandos).

2. Dalyvaujančios komandos ir žaidėjai 
2.1. Dalyvauti Turnyruose gali visi norintys krepšinio žaidėjai. 
Į komandos sudėtį gali būti įrašyti mažiausiai 3 (trys), daugiausiai - 6 (šeši) žaidėjai.
Kiekvienoje amžiaus grupėje gali žaisti žaidėjai kuriems einamaisiais metais sukanka amžius atitinkantis amžiaus grupę.
     2.1.1. Turnyrai gali būti organizuojami 40+, 45+, 50+, 55+, 60+, 65+, 70+, 75+, 80+, 85+ amžiaus vyrų ir moterų grupėms.
     2.1.2. Amžiaus grupėse M40+, M45+, M50+ ir V40+, V45+, V50+, V55+, V60+, V65+, V70+ VIENOSE  varžybose pasikeisdami gali žaisti ne daugiau kaip 4 (keturi) registruoti žaidėjai.
     2.1.3. Amžiaus grupėse M55+, M60+ ir V75+, V80+, V85+ VISOSE  varžybose pasikeisdami gali žaisti VISI registruoti žaidėjai.
     2.1.4. Amžiaus grupėse M55++, V75++ leidžiama žaisti vieneriais metais jaunesniam žaidėjui.   
2.2. Išaiškėjus, kad varžybose buvo grubiai pažeista žaidėjų paskirstymo pagal amžių procedūra, pažeidimą padariusio žaidėjo komandai užskaitomas pralaimėjimas. 
2.3. Komandos pavadinimas turi būti ne ilgesnis kaip 20 simbolių, jame neturi būti necenzūrinių žodžių, jų trumpinių, įžeidžiančios ar kitos nepagarbios leksikos. Kompatiškose ir/arba darbinėse Turnyrų tvarkaraščių versijose gali būti naudojami sutrumpinti komandų pavadinimai (iš 3-5 raidžių). 
2.4. Tos pačios komandos žaidėjai turėtų dėvėti vienodos spalvos marškinėlius su numeriais. 
2.5. Žaidėjas Turnyrų metu atstovauja TIK vieną jo amžių atitinkančios amžiaus grupės komandą, tačiau gali atstovauti dar vieną 5 (penkiais) metais jaunesnio amžiaus grupės komandą. 
2.6. Visi žaidėjai privalo pasitikrinti savo sveikatą ir rungtyniauti tik įsitikinę, kad jų sveikatos būklė tinkama. Už jų sveikatos sutrikimus varžybų metu Organizatoriai ir Direktorius neatsako. 
2.7. Visi žaidėjai dalyvauja laisva valia, prisiima visą su dalyvavimu jose susijusią (įskaitant sveikatos sutrikimus) riziką. Rekomenduojama prieš dalyvavimą Turnyruose pasitikrinti sveikatą asmens sveikatos priežiūros įstaigose 
2.8. Žaidėjai, užsiregistravę į varžybas, savaime sutinka, kad Organizatoriai jų metu padarytas nuotraukas ir filmuotą medžiagą gali be atskiro sutikimo naudoti rinkodaros tikslais. 

3. Komandų registracija
3.1 Komandų vadovai apie dalyvavimą Turnyruose privalo iš anksto informuoti LKLL direktorių elektroniniu paštu veteranu.lyga@gmail.com  ir tai padaryti vėliausiai iki LKLL direktoriaus nustatytos datos.  
3.2. Komandines paraiškas būtina atsiųsti elektroniniu paštu veteranu.lyga@gmail.comi likus 1 (vienai) savaitei iki Turnyrų pradžios. 
Paraiškoje turi būti nurodomi žaidėjo vardas, pavardė, gimimo data, žaidėjo numeris. 
3.3. Komandų registracijos mokestis. 
Komandų startinis dalyvavimo Turnyruose mokestis yra 120 Eurų vyrų komandoms ir 80 Eurų moterų komandoms ir yra sumokamas iki LKLL direktoriaus nustatytos datos.
Sąskaitos numeris apmokėjimui už dalyvavimą Turnyruose  - Lietuvos krepšinio legendų lyga, įm. kodas 302469405, atsiskaitomoji sąskaita LT76 4010 0425 0228 5801, AB LUMINOR bankas.

4. Varžybų sistema
4.1 Varžybos kiekvienoje amžiaus grupėje vykdomos su sąlyga, jei į grupę užsiregistravo mažiausiai 4 (keturios) komandos. Esant trijų užsiregistravusių komandų skaičiui  išimtis gali būti taikoma tik vyrų 65+, 70+, 75+, 80+  ir visoms moterų komandoms, kurioms nustatomas specialus varžybų formatas.
4.2. Turnyrų tvarkaraščiai skelbiami iš anksto LKLL tinklalapyje http://www.vklyga.lt 
4.3. Visų amžiaus grupių informacija skelbiama LKLL tinklalapyje. 
4.4. Visoms amžiaus grupėms varžybų sistema (tvarkaraštis, rezultatų apskaita) nustatoma atsižvelgiant į užsiregistravusių komandų skaičių ir tik pasibaigus visų komandų registracijai. 
4.5. Turnyrų pertraukų metu kiekvienoje amžiaus grupėje yra organizuojamas tritaškių mėtymo konkursas***. Kiekviena komanda į konkursą paskiria po du žaidėjus. Nugalėtoju pripažįstamas žaidėjas iš 15 metimų (3 padėtys – iš pusiau kairės, iš priekio ir pusiau dešinės) atlikęs daugiausiai taiklių metimų. Vieno taiklaus metimo vertė yra 1 taškas. Jei du ar daugiau žaidėjų pasiekia vienodą rezultatą, nugalėtoju pripažįstamas žaidėjas, kuris taiklius metimus atliko per trumpiausią laiką. 
***- V75, V80, M55, M60 amžiaus grupėse organizuojamas baudų mėtymo konkursas, kuriame 3 (trys) komandų paskirti žaidėjai (žaidėjos) meta po 10 baudų. Laimi komanda, kurios bendras konkurse dalyvavusių žaidėjų  pataikytų metimų skaičius yra didžiausias tarp konkurse dalyvavusių komandų.

5. Komandos vieta turnyrinėje lentelėje 
5.1. Komandos užimta vieta Turnyruose nustatoma pagal oficialias FIBA 3x3 krepšinio taisykles https://fiba3x3.com/docs/FIBA-3x3-Ranking-Quick-Guide.pdf .


6. Taisyklės 
6.1. Rungtyniaujama pagal oficialias FIBA 3x3 krepšinio taisykles ir pagal Lietuvos krepšinio legendų lygos krepšinio 3x3 turnyrų 2026-03-04 patvirtintas taisykles, kurios yra neatskiriama šių nuostatų dalis (pridedama).

IV. APDOVANOJIMAI
 
1. Komandų apdovanojimai vykdomi pasibaigus visoms numatytoms Turnyrų varžyboms.
2. Pirmą vietą kiekvienoje amžiaus grupėje užėmusi komanda apdovanojama Nugalėtojų taure ir I vietos medaliais (iki 6 vnt.), 2, 3 vietas užėmusios komandos apdovanojamos II, III vietos medaliais (iki 6 vnt.).
3. Kiekvienos amžiaus grupės tritaškių mėtymo konkurso nugalėtojas* apdovanojamas Čempiono taure. 
*- M55, M60, V75, V80 amžiaus grupėse Nugalėtojų taure apdovanojama taikliausiai baudas mėčiusi komanda.

V. AIKŠTĖS IR SEKRETORIATO TEISĖJAI

1. Visų amžiaus grupių veteranų rungtynėms teisėjauja 2 aikštės teisėjai. 
2. Rungtynėms sekretoriauja 1 arba 2 sekretoriato teisėjai. 
PASTABA: prioritetas teikiamas rezultatų apskaitai          realiu laiku (varžybų protokolas) naudojant programą https://em.fiba3x3.com
3. Kiekvieno Turnyro teisėjus ir sekretoriatą skiria (parenka) Organizatoriai. 

VI. PROTESTAS. JO PATEIKIMO IR SVARSTYMO TVARKA

1. Turnyruose laikomasi oficialiose FIBA 3x3 taisyklėse apibrėžtų protesto pateikimo procedūrų. 
1.1. Komanda gali pateikti protestą, jei jos interesai galbūt buvo neigiamai paveikti. 
1.2. Tam, kad protestas būtų teisingai pateiktas, vienas iš komandos žaidėjų turi:
     a) laisva forma ant organizatorių pateikto tuščio protesto blanko surašyti protesto priežastį ir esmę;
     b) surašytą protestą įteikti  Direktoriui, o jam nesant – Organizatorių atstovui.
1.3. Sumokėti 50 Eur užstatą LKLL bankiniu pavedimu už protesto pateikimą. 
1.4. Protestas nagrinėjamas iš karto po jo pateikimo. Atmesto protesto atveju užstatas komandai nėra grąžinamas. 

VII. BAIGIAMOSIOS NUOSTATOS
 
1. Visos Turnyruose dalyvaujančios komandos privalo būti susipažinusios su šiais nuostatais. Laikoma, kad komanda, pateikusi komandos paraišką, yra susipažinusi su šiais nuostatais. 
2. Visais nuostatuose aiškiai nenumatytais atvejais galutinį sprendimą priima Turnyrų Direktorius. 

Nuostatus parengė Saulius Lapienis +37069992990

LKLL direktorius                                             Justinas Jasiukaitis

